המונח 'יום הרווקים' (בסינית: 'גואנגון ג'י' או 'חג המקלות הבודדים') נטבע לראשונה באוניברסיטת נאנג'ינג, סין, בשנות ה-90, ונחגג בתחילה רק על ידי סטודנטים סינים רווקים. החג הפך לפופולרי באוניברסיטאות סיניות, עם אירועים רבים, מסיבות ובליינד דייטים לרווקים ורווקות סיניים. ב-2009 החליט ג'ק מא, מייסד ענקית המסחר האלקטרוני הסינית עליבאבא להפוך את החג הלא רשמי לפסטיבל קניות, עם הנחות של עד 50 אחוז הנחה, לרווקים בסין ובכלל. הרעיון של מא זכה להצלחה ובשנים הבאות יותר ויותר אתרים, בסין וברחבי העולם, הצטרפו לחגיגת הקניות של יום הרווקים הסיני, והפכו אותו לאירוע הקניות המקוון הגדול ביותר בעולם.